b'\n_START_ARTICLE_\nAudi A4 B8\n_START_SECTION_\nDesign\n_START_PARAGRAPH_\nDen nyeste A4-generation ligner p\xc3\xa5 front- og bagpartiet den allerede i marts 2007 introducerede Audi A5. I forhold til forg\xc3\xa6ngeren B7 er bilen 117 mm l\xc3\xa6ngere og 54 mm bredere. S\xc3\xa6rligt markante designelementer er de store sidespejle med integrerede LED-blinklys og det i forbindelse med xenonlys, som er ekstraudstyr, tilbudte dagk\xc3\xb8relys med LED-teknik._NEWLINE_Kabinedesignet orienterer sig ligeledes mod A5. Dermed er midterkonsollen rettet mod f\xc3\xb8reren og i midten af instrumentbr\xc3\xa6ttet er der, alt efter monteret radio eller navigationssystem, monteret en 6,5" eller 7" billedsk\xc3\xa6rm. Det monterede navigationssystem betjenes gennem den separate MMI-terminal i midterkonsollen. Vigtige funktioner som f.eks. radioens lydstyrke eller klimaanl\xc3\xa6gget kan betjenes uafh\xc3\xa6ngigt af MMI-systemet.\n_START_SECTION_\nDrivlinie\n_START_PARAGRAPH_\nAudi A4 er som standard udstyret med forhjulstr\xc3\xa6k, men forskellige motorer kan som ekstraudstyr mod merpris leveres med firehjulstr\xc3\xa6ksystemet quattro.\n_START_SECTION_\nModelvarianter\n_START_PARAGRAPH_\nTil det kinesiske marked bygges den lange udgave A4L siden januar 2009. Denne version har en 60 mm l\xc3\xa6ngere akselafstand og fandtes i starten med to benzinmotorer, en 2,0-liters turbomotor med 132 kW (180 hk) og en 3,2-liters V6-motor med 195 kW (265 hk). Senere kom modellen med 1,8-liters turbomotor med 118 kW (160 hk) og en st\xc3\xa6rkere 2,0-liters turbomotor med 155 kW (211 hk)._NEWLINE_Fra marts 2009 s\xc3\xa6lges en S4 baseret p\xc3\xa5 denne modelserie, som i mods\xc3\xa6tning til sine forg\xc3\xa6ngere hverken drives af en turbo- eller sugemotor. I stedet benyttes en 3,0-liters V6-motor, som ved hj\xc3\xa6lp af en kompressor yder 245 kW (333 hk)._NEWLINE_I forsommeren 2009 introduceredes A4 allroad quattro, en version med \xc3\xb8get frih\xc3\xb8jde til brug udenfor asfalterede veje._NEWLINE_I februar 2012 introduceredes Audi RS4 B8 p\xc3\xa5 Geneve Motor Show, som fra efter\xc3\xa5ret 2012 i f\xc3\xb8rste omgang kun s\xc3\xa6lges som Avant. Denne topmodel i A4-serien yder med en 4,2-liters V8-motor 331 kW (450 hk). Motoren er siden 2010 blevet benyttet i coup\xc3\xa9modellen Audi RS5.\n_START_SECTION_\nMotorer\n_START_PARAGRAPH_\nMotorprogrammet omfatter en nyudviklet 1,8-liters turbomotor med direkte benzinindspr\xc3\xb8jtning (FSI), som yder 88 kW (120 hk) hhv. 118 kW (160 hk). I mods\xc3\xa6tning til de hidtidige firecylindrede benzinr\xc3\xa6kkemotorer i A4 har den nye motor blandt andet vedligeholdelsesfrit knastakseltr\xc3\xa6k med styrek\xc3\xa6de og en volumestr\xc3\xb8mstyret oliepumpe. En modificeret udgave af denne motor introduceredes med faceliftet af modelserien i november 2011. Motoren har nu nyt termomanagement, hvilket g\xc3\xb8r at driftstemperaturen n\xc3\xa5s hurtigere og samtidig reducerer CO\xe2\x82\x82-udslippet og br\xc3\xa6ndstofforbruget. Yderligere modifikationer blev gennemf\xc3\xb8rt gennem v\xc3\xa6gtreduktioner. Derudover blev indspr\xc3\xb8jtningssystemet suppleret med multipoint-indspr\xc3\xb8jtning, som kommer til indsats i dellastdrift for at neds\xc3\xa6tte partikeludslippet. Nyt er ogs\xc3\xa5 den fra 2,0-liters benzinmotorerne arvede varible ventilstyring Audi valvelift._NEWLINE_Den fra forg\xc3\xa6ngeren kendte 3,2-liters V6-benzinmotor blev i B8 og andre modeller optimeret med den variable ventilstyring Audi valvelift (ligesom BMW\'s Valvetronic), en volumestr\xc3\xb8mstyret oliepumpe og en minimalt \xc3\xb8get boring, hvilket resulterede i st\xc3\xb8rre slagvolume. Derved yder motoren 7 kW (10 hk) mere. Derudover st\xc3\xa5r det maksimale drejningsmoment p\xc3\xa5 330 Nm som f\xc3\xb8lge af den nye ventilstyring til r\xc3\xa5dighed fra 3000 til 5000 omdr./min. 3,2-litersmotoren bortfaldt ved faceliftet i november 2011._NEWLINE_Den fra den sidste modelserie overtagne 2,0-liters dieselmotor blev \xe2\x88\x92 som den f\xc3\xb8rste firecylindrede dieselmotor i Volkswagen-koncernen \xe2\x88\x92 udstyret med commonrail-indspr\xc3\xb8jtning mod f\xc3\xb8r pumpe/dyse. Modificeret blev ogs\xc3\xa5 V6-dieselmotorerne, som nu yder mere. Alle dieselmotorer er som standard udstyret med partikelfilter._NEWLINE_Med introduktionen af stationcarudgaven Avant i 2008 kom der yderligere motorer til. Dermed fulgte p\xc3\xa5 basis af 1,8-liters turbomotoren en 2,0-liters udgave, som var udstyret med Audi valvelift-systemet fra 3,2 FSI og ydede 132 kW (180 hk) hhv. 155 kW (211 hk)._NEWLINE_Fra starten af 2009 f\xc3\xa5s dobbeltkoblingsgearkassen S tronic med syv gear til de firehjulstrukne 2,0-liters modeller, 3,0 TDI og S4. S tronic afl\xc3\xb8ser lidt efter lidt det gammeldags automatgear kaldet Tiptronic og fejrede sin premiere i en bil med langsliggende motor i SUV\'en Q5, som kom p\xc3\xa5 markedet i efter\xc3\xa5ret 2008.\n_START_SECTION_\nUdvidelser\n_START_PARAGRAPH_\nTil det fra midten af 2009 byggede nye model\xc3\xa5r introduceredes flere nyheder. F.eks. blev det hidtidige dvd-navigationssystem suppleret af en optimeret udgave kaldet MMI Navigation plus, som blandt andet havde integreret harddisk, stemmestyring med hele ord og 3D-bymodeller. Harddisken benyttes til navigationsdata, men kan ogs\xc3\xa5 gemme og afspille musikfiler. Derudover har det indbyggede dvd-drev muligheden for at afspille musik- og video-dvd\'er. En yderligere nyhed er de p\xc3\xa5 biler med xenonlys monterede baglygter med LED-teknik til bremse- og baglyset samt modificerede sidespejle. Modeller med 2,0-liters benzin- og dieselmotorer s\xc3\xa6lges fra og med dette model\xc3\xa5r i kombination med manuel gearkasse som standardudstyr med start/stop-system samt bremseenergigenvinding._NEWLINE_Derudover kom der med 100 kW (136 hk) TDI-motoren endnu en dieselmodel, som blev solgt mellem starten af juni 2009 og november 2010. Den som 2,0 TDI e betegnede model har p\xc3\xa5 grund af forskellige foranstaltninger som letl\xc3\xb8bsd\xc3\xa6k, \xc3\xa6ndret udveksling, start/stop-system, bremseenergigenvinding og aerodynamiske optimeringer et lavere br\xc3\xa6ndstofforbrug end de andre 2,0-liters dieselmotorer. Hvor Limousine 2,0 TDI e ikke kunne f\xc3\xa5s med forskellige former for ekstraudstyr og kun i basisversionen Attraction, kunne Avant 2,0 TDI e f\xc3\xa5s med alle former for ekstraudstyr og i samtlige udstyrsvarianter. Limousine kunne dog ogs\xc3\xa5 f\xc3\xa5s med samme motor og alt til modelserien muligt ekstraudstyr, her bortfaldt dog tilnavnet "e"._NEWLINE_Ved Frankfurt Motor Show 2009 blev motorprogrammet udvidet med versionen 3,0 TDI clean diesel. Denne "renere" dieselmotor er udstyret med udst\xc3\xb8dningsgasefterbehandling med selektiv katalytisk reduktion, hvilket realiseres ved hj\xc3\xa6lp af additivet AdBlue. Derved neds\xc3\xa6ttes udslippet af nitrogenoxider betydeligt, hvorved modellen allerede nu opfylder den fra 2014 kr\xc3\xa6vede Euro6-norm._NEWLINE_Ligeledes p\xc3\xa5 Frankfurt Motor Show introduceredes en til brug med bio\xc3\xa6tanol (E85) tilpasset og optimeret 2,0-liters TFSI-motor med 132 kW (180 hk). Modellen, som betegnes 2,0 TFSI flexible fuel kan fortsat tankes med almindelig benzin og koster i Tyskland 600 \xe2\x82\xac mere end sin rent benzindrevne pendant._NEWLINE_Med model\xc3\xa5ret 2011, som begyndte i midten af 2010, fik den som f\xc3\xb8rerinformationssystem betegnede k\xc3\xb8recomputer nye funktioner som for eksempel gearskifteindikator, visning af sparetips og visning af br\xc3\xa6ndstofbehovet for enkelte f\xc3\xb8rere. Derudover bortfaldt angivelsen af motorens slagvolume p\xc3\xa5 bagklappen, i stedet monteredes et "teknologiskrifttr\xc3\xa6k" som f.eks. TDI eller TFSI. Ligeledes fik alle dieselmodeller fra dette model\xc3\xa5r fejltankningsbeskyttelse som standardudstyr._NEWLINE_I november 2010 bortfaldt e\'et i modelbetegnelsen 2,0 TDI e. Br\xc3\xa6ndstofspareegenskaberne blev dog bibeholdt, og ved hj\xc3\xa6lp af yderligere optimeringer kunne br\xc3\xa6ndstofforbruget neds\xc3\xa6ttes yderligere. I mods\xc3\xa6tning til den hidtidige 2,0 TDI e findes denne model uden undtagelser kun i udstyrsvarianten Attraction og kan kombineres med alle former for \xc3\xb8nsket ekstraudstyr. Den nye model fik till\xc3\xa6gsbetegnelsen "115g" (Limousine) hhv. "120g" (Avant), hvilket henviser til modellens lavere CO\xe2\x82\x82-udslip og br\xc3\xa6ndstofforbrug.\n_START_SECTION_\nFacelift\n_START_PARAGRAPH_\nI november 2011 gennemgik Audi A4 en b\xc3\xa5de teknisk og optisk opdatering, hvor bl.a. fronten i omr\xc3\xa5det ved k\xc3\xb8lergrillen og forlygterne blev modificeret. A4 Limousine fik ligeledes nye baglygter, som ogs\xc3\xa5 var modificeret i formen._NEWLINE_P\xc3\xa5 versioner med LED-baglygter er blinklysene ligeledes udf\xc3\xb8rt i LED-teknik. Kabinen blev opfrisket med nye materialer og visse betjeningselementer modificeret. Motorprogrammet omfatter nu aktualiserede benzin- og dieselmotorer, som nu alle er udstyret med start/stop-system som standardudstyr. 1,8-liters turbobenzinmotoren har i mods\xc3\xa6tning til sin forg\xc3\xa6nger visse tekniske nyheder som f.eks. kombineret direkte og multipoint-indspr\xc3\xb8jtning og den variable ventilstyring Audi valvelift, hvilket \xc3\xb8ger effekten med 7 kW (10 hk) og drejningsmomentet med 70 Nm. Siden starten af 2012 s\xc3\xa6lges ogs\xc3\xa5 en svagere version af den fra Audi S4 kendte 3,0 TFSI med kompressorladning, som afl\xc3\xb8ste den ved faceliftet udg\xc3\xa5ede 3,2-liters V6-benzinmotor. Den st\xc3\xa6rkste firecylindrede 2,0 TDI yder nu 130 kW (177 hk), og motoren kom ligeledes i en 120 kW (163 hk)-udgave med reduceret br\xc3\xa6ndstofforbrug. V6-dieselmotoren p\xc3\xa5 2,7 liter bortfaldt, i stedet findes 3,0 TDI nu i to effekttrin, 150 kW (204 hk) og 180 kW (245 hk) og findes forel\xc3\xb8big kun med automatgear._NEWLINE_Modificeret blev ligeledes quattro-firehjulstr\xc3\xa6kket. S\xc3\xa5 i kombination med S tronic-automatgearet st\xc3\xa5r firehjulstr\xc3\xa6ksystemet af sjette generation med kronegearsmidterdifferentiale nu til r\xc3\xa5dighed, som for bedre traktion fordeler op til 70% af drejningsmomentet til for- hhv. 85% til bagakslen._NEWLINE_Standard- og ekstraudstyrsprogrammet forblev n\xc3\xa6sten uforandret. Som nyt ekstraudstyr kan Avant-modellen f\xc3\xa5s med en elektrisk \xc3\xa5bnende og lukkende bagagerumsklap. Samtidig blev nogle k\xc3\xb8rselshj\xc3\xa6lpesystemer udvidet med nye funktioner. Dermed underst\xc3\xb8tter vognbaneholdeassistenten Audi active lane assist f\xc3\xb8rerens korrigerende styreindgreb. Den afstandsregulerende fartpilot gennemf\xc3\xb8rer nu ved hastigheder under 30\xc2\xa0km/t og n\xc3\xa6rtliggende kollision automatisk en fuld opbremsning.'